अयोध्या: संतों ने दी इफ़्तार, मंदिर में पढ़ी गई नमाज़\n1992 में बाबरी मस्जिद गिराए जाने के बाद देश के कई इलाक़े में सांप्रदायिक हिंसा हुई और कई लोग मारे भी गए.

ये मामला अभी अदालत में है और फ़ैसले का इंतज़ार है. 

इन तमामों विवादों के बीच अयोध्या मे सांप्रदायिक सौहार्द का दूसरे चेहरा भी दिखा.

हिंदू-मुसलमान की एकता

सोमवार को अयोध्या के सैकड़ों साल पुराने एक मंदिर के महंत ने मुसलमानों के लिए इफ़्तार पार्टी रखी.

और कई मुस्लिम रोज़ेदारों ने वहां जाकर अपना रोज़ा तोड़ा. 

रमज़ान में 'शर्मिंदा' क्यों होती हैं मुस्लिम महिलाएं

क्या रमज़ान सीज़फायर से कश्मीर में शांति आएगी?

अयोध्या के सरयू कुंज मंदिर के महंत ने सोमवार को इफ़्तार पार्टी का आयोजन किया. इफ़्तार के बाद मंदिर परिसर में मग़रिब की नमाज़ भी अदा की गई. 

मंदिर के महंत जुगल किशोर शरण शास्त्री ने बीबीसी को बताया, ''ऐसा पूरी तरह से ये बताने के लिए किया गया कि अयोध्या में हिंदू और मुसलमान कितने सौहार्द से रहते हैं.''

किसने दी इफ़्तार की दावत

''कई मुस्लिम भाई यहां इफ़्तार के लिए आए और संतों ने अपने हाथों से उन्हें इफ़्तार कराई.''

जुगल किशोर शास्त्री ने बताया कि ये आयोजन उन्होंने पहली बार नहीं किया है बल्कि तीन साल पहले भी किया था. 

वो बताते हैं, ''तीन साल पहले हमने इसकी शुरुआत की थी लेकिन उसके बाद मैं बीमार पड़ गया. इस वजह से ये पिछले साल आयोजित नहीं हो पाया. लेकिन अब आगे इसे जारी रखा जाएगा.''

महंत जुगल किशोर शास्त्री के मुताबिक इफ़्तार में रोज़ेदारों को वही चीजें खिलाई गईं, जो भगवान को भोग लगाई गई थीं.

प्रसाद भी, इफ़्तार भी

उन्होंने कहा, ''ये समझिए कि भगवान का प्रसाद रोज़ेदारों को खिलाया गया. हलवा, पकौड़ी, केला, खजूर और कुछ अन्य चीजें रखी गई थीं इफ़्तार में. क़रीब सौ लोग शामिल थे. ज़्यादा लोगों को हम बुला नहीं पाए लेकिन जिन्हें भी बुलाया था, वो सभी लोग आए.''

इफ़्तार पार्टी में अयोध्या और फ़ैज़ाबाद के मुसलमानों के अलावा क़रीब आधा दर्जन साधु-संतों को भी बुलाया गया था जो इस कार्यक्रम में आए भी. 

महंत जुगल किशोर शास्त्री ने बताया कि रोज़ेदारों के साथ ही मंदिर के संतों, कर्मचारियों और मेहमान साधु-संतों ने भी इफ़्तार किया.

उनके मुताबिक सरयू कुंज स्थित ये मंदिर सैकड़ों साल पुराना है और राम जन्मभूमि-बाबरी मस्जिद परिसर के पास ही स्थित है. 

कोई नेता शामिल नहीं

वो बताते हैं, ''हम लोग वैष्णव संत हैं. वैष्णव और...\n\ntl;डॉ:
पिछले कुछ दशकों में उत्तर प्रदेश का अयोध्या शहर राम जन्मभूमि-बाबरी मस्जिद विवाद के कारण सुर्ख़ियों में रहा है.